### 6.      Gennemgang af Kalundborg Kommunes opkrævning af mellemkommunale refusioner

**Åbent**

Sagsnr.: 326-2014-118218     J.nr.: 85.15.10           Dokumentnr.:
326-2017-12904

**Sagstype**

Beslutning.

**Resume og sagens baggrund**

BDO Consulting har foretaget en vurdering af Kalundborg
Kommunes forretningsgange og effektivitet ved registrering og opkrævning af
mellemkommunale refusioner. Gennemgangen har medført en merindtægt.

Sagen forelægges med henblik på, at merindtægten for 2016
tilføres kassen i regnskabsår 2016.

**Indstillinger**

Direktøren indstiller, at

1. gennemgangen godkendes
2. provenuet på 774.308 kr. tilgår kassen, efter afholdelse
   af BDO Consultings honorar på 307.905,90 kr.
3. der gives en negativ tillægsbevilling i 2016 på 466.402,10
   kr., som fordeles på udvalg i henhold til vedlagte bilag, svarende til
   merindtægten hos de enkelte partnerskabsholdere.

**Behandling**

Direktionen, Økonomiudvalget, Kommunalbestyrelsen.

**Sagsfremstilling**

Økonomichefen indgik primo
2015 en aftale med BDO Consulting om en gennemgang af Kalundborg Kommunes
opkrævninger af mellemkommunale refusioner til og fra andre kommuner.
Gennemgangen, der er en "no cure, no pay"-aftale, er afsluttet i
september 2016, og der er modtaget en redegørelse. Formålet var at vurdere
Kalundborg Kommunes forretningsgange og effektivitet ved registrering og
opkrævning af mellemkommunale refusioner. I aftalen indgik endvidere en temadag
for de medarbejdere, der beskæftiger sig med mellemkommunale refusioner.

Gennemgangen har medført en merindtægt på
774.308 kr. for perioden 2012 til 2015. Herudover kan forventes en positiv efterregulering
af bloktilskuddet i 2018 på 252.045 kr.

Merindtægten skal ses i sammenhæng med, at
der i perioden 2012 til 2015 har været en gennemsnitlig årlig indtægt fra andre
kommuner på 47,6 mio. kr.

Arbejdsopgaven vedrørende mellemkommunale
refusioner er i Kalundborg Kommune placeret hos de enkelte partnerskabsholdere.
Der netværkes mellem medarbejderne for at sikre vidensdeling, og området er
kendetegnet af, at medarbejderne hos de enkelte partnerskabsholdere har stor
know-how. Herudover holdes der mindst 2 gange årligt netværksmøder, der faciliteres
af Økonomistaben.

De procedurer, BDO Consulting anbefaler, vil blive vurderet
dels med partnerskabsholderne og dels med medarbejderne, der indgår i netværket.

**Økonomiske konsekvenser**

Honoraret til BDO Consulting afregnes af de berørte
partnerskabsholdere, og den resterende merindtægt på 466.402,10 kr., tilgår
kassen, ved en budgetreduktion hos de enkelte partnerskabsholdere, og der
forventes en efterregulering af bloktilskuddet i 2018 på 252.045 kr.

**Direktionens møde den 12.
december 2016:**

Anbefales.

**Økonomiudvalgets møde den 18.
januar 2017:**

Anbefales.

**Bilag**

|  |  |
| --- | --- |
| Notat fra BDO vedrørende gennemført analyse af mellemkommunale refusioner | 326-2016-355233 |
| Mellemkommunale\_merindtægter\_fra\_BDO\_version\_3 | 326-2016-423921 |